44. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Β2/27/2659 της 29/30 Δεκ. 1983 (ΦΕΚ Β΄ 774) Αύξηση συντάξεων του Ταμείου Ασφαλίσεως Τυπογράφων και Μισθωτών Γραφικών Τεχνών. Οι συντάξεις που καταβάλλει το Ταμείο Ασφαλίσεως Τυπογράφων και Μισθωτών Γραφικών Τεχνών αυξάνονται από 1.9.83 κατά ποσοστό 10%. Επίσης αυξάνονται επί πλέον του ανωτέρω ποσοστού και κατά 4% οι συντάξεις των συνταξιούχων που έχουν 10.500 και άνω ημέρες ασφάλισης, οι οποίες δεν αυξήθηκαν καθόλου κατά ποσόν μετά την αναπροσαρμογή τους με τις διατάξεις του άρθρ. 2 του Νόμ. 1276/82. Οι αυξήσεις αυτές χορηγούνται στους συνταξιούχους που δεν ακολουθούν τα κατώτατα όρια σύνταξης. 